《卜算子 夏日访王丹麓兼读峡流词》
清代·俞士彪

乱云堆火，疏树弄阴，郊外芰荷都放。热客劳劳，正喜翠亭幽爽。

引凉飔、细把奇文赏。看几上、蛮笺乍展，兰芬早入书幌。

况复襟期旷。道家近馀杭，易沽花酿。醉语酡颜，泥着雪儿同唱。

一丝丝、画栋纤尘飏。更说甚、层城欲掩，任银蟾飞上。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。